jkorsvik/nowiki_second_scrape_merged huggingface dataset:
Kattveita

Kattveita er en 61 meter lang veit i Midtbyen i Trondheim som går nordover fra Cicignons plass/Lilletorvet til Olav Tryggvasons gate.
Veita var opprinnelig den øvre delen av Danielsbakerveita og har felles historie med denne. Disse to er blant enkelte veiter fra middelalderen som ikke ble fjernet gjennom reguleringer etter Johan Caspar de Cicignons byplan fra 1681. Kattveita var det gamle kallenavnet på den øvre delen av den lange veita som strakte seg fra Casperveita (Thomas Angells gate) og helt ned til Fjordgata. 
Navnet Danielsbakerveita ble brukt om hele veita fra siste halvdel av 1700-tallet før Kattveita ble offisielt navn på den øvre delen sør for Olav Tryggvasons gate i 1996. Historikeren Henrik Mathiesen foreslo allerede i 1890-årene å gi veita tilbake sitt gamle navn, men fikk ikke gjennomslag for dette.


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 283. ISBN 978-82-573-1762-1. 
Christiansen, Per (2004). I Veita. Trondheim: Tapir Akademiske Forlag. s. 141. ISBN 82-519-1966-5. 
Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.
Utbyttbarhet

En vare som er "utbyttbar" kan uten problemer byttes ut med en annen identisk vare, der de to er gjensidig utskiftbare. 
For eksempel er gull utbyttbart siden en bestemt mengde rent gull tilsvarer den samme mengden rent gull, enten det er i form av mynter, staver eller i andre former. Andre utbyttbare varer inkluderer Søt råolje, edle metaller, og valutaer .
I aksjemarkedet omhandler utbyttbarhet forskjellen på de individuelle aksjer etter de forskjellige eiere aksjen har hatt. En overveldende del av dagens aksjemarked er i dag utbyttbar, mens det er økende ønske fra privat sektor om et ikke-utbyttbart marked, og direkte registrering for å kunne garantere faktisk eierskap av aksjen.
I jobbmarkedet omhandler utbyttbarhet forskjellen på en ansatt som i praksis er identisk med en annen, og en ansatt som har kunnskap, praksis, eller annet som gjør denne essensiel for arbeidsplassen. 


== Etymologi ==
Ordet "utbyttbarhet" er en direkte oversettelse av det engelske, fungibility.
Det engelske ordet kommer fra det latinske fungibilis, fra verbet fungī, som betyr "å utføre".  Det er relatert til ord som "funksjon" og "nedleggelse". Det er altså ikke relatert til det latinske og engelske substantivet for sopp, eller flertallet av dette.


== Bruk ==


=== Finans ===
Utbyttbarhet er forskjellig fra likviditet . En vare sies å være likvid hvis den lett kan byttes ut mot penger eller en annen vare. En vare er utbyttbar hvis en enhet av varen i det vesentlige tilsvarer en annen enhet av samme vare av samme kvalitet på samme tid, sted osv.
Spesielt er penger utbyttbare: en hel og gyldig seddel på (eksempelvis) 100 kan problemfritt byttes ut med en annen hel og gyldig seddel av samme valør. Den kan også byttes ut med to femtilapper, ti tiere eller en hvilken som helst annen kombinasjon av sedler og mynter som gir tilsvarende valør.
På den annen side er ikke diamanter og andre perler helt utbyttbare fordi deres varierende kutt, farger, karakterer og størrelser gjør det vanskelig å finne flere diamanter som forventes å ha samme verdi. Emballerte produkter på en detaljhylle kan betraktes som utbyttbare hvis de er av samme type og tilsvarende i funksjon og form. Kunder og kontorister kan utveksle pakker fritt frem til kjøp, og noen ganger etterpå. Etter at en åpner pakken og bruker produktet, anses den vanligvis som unik og ikke lenger kan byttes ut med uåpnede pakker utenom ekstraordinære omstendigheter, for eksempel retur eller bytte. Norsk kjøpslov om returrett kan altså sies å påpeke konseptet av utbyttbarhet uten å direkte referere til begrepet.


==== Kryptovaluta ====
Se også: Non-fungible token (NFT)
Kryptovalutaer blir vanligvis ansett for å være fungible eiendeler, der en mynt tilsvarer en annen. Etter et stort brudd på den japanske børsen Coincheck la imidlertid tokenutviklere for kryptokurrency NEM et spesielt flagg til hackede mynter for å indikere at de ikke skal byttes eller brukes.
Herleik Kristiansen

Herleik Kristiansen (født 21. oktober 1947, Alsøy) er en norsk billedkunstner. har i over 40 år arbeidet med ulike former for visuell kunst. Han er profesjonell kunstner med medlemskap i både Norske Billedkunstnere og Nord-Norske Bildende Kunstnere. Som billedkunstner er han selvlært og arbeider i forskjellige materialer, blant annet keramikk og linoleumssnitt. 


== Offentlige innkjøp ==
Herleik Kristiansen er innkjøpt av mange offentlige institusjoner som Riksgalleriet, Norges arktiske universitet, Norsk Hydro Nordenfjeldske Kunstindustrimuseum, Norsk kulturråd, Ibestad kommune, Tana helsesenter, Tromsø flyplass, UNN Harstad, Nesna sykehjem m. fl. I 2021 ble hans bilde «Engleflokk» fra 1996 forstørret og lyssatt ved Havnebygget i Harstad. Dette verket inngår i kommunens satsning på kunst i offentlig rom («Kunststien») og får dermed en plass i en større samling av offentlig kunst i Harstad. 


== Utstillinger ==
Kristiansen har deltatt på en rekke kollektivutstillinger, som Nord-norske kunstutstilling (1973-1974), utstilling ved The Metropolitan Museum of Art, New York, Odd Fellows Palæ København, Storsentret, Kgs. Lyngby, Danmark, Trastad samlinger, Sør- Troms museum,  Nordiske vandreutstillingen «Nordic Outsider Craft», Galleri Nord-Norge, Harstad 2019 og «Human Touch» i Kunstneres Hus i Oslo.


== Formidling ==
I 2006 kom filmen "Herleik- Fri som fuglen" (regi: Karl-Emil Rikardsen). Filmen er et portrett av kunstneren, men retter også kritiske spørsmål om vilkårene for hans virke som kunstner. Herleik Kristiansen er portrettert i boka "Outsideren Herleik Kristiansens kunst", skrevet av Gunnar Danbolt,  (Sør-Troms Museum, 2015). 


== Bopel ==
Herleik Kristiansen kom i 1965 til Trastad Gard, som da var en sentralinstitusjon for personer med utviklingshemming for Nord-Norge. Mens  han bodde på institusjonen fikk han gjennom Trastadsenteret muligheten til på utvikle seg som kunstner. Etter 1995 har Herleik Kristiansen bodd i Harstad. 


== Referanser ==


== Kilder ==
Federhofer, M.T  & Høvik, I. (2019). Outsider Art? Herleik Kristiansens kunstneriske prosesser. Kunst og Kultur 04 /2019 (Volum 102)
Norsk kunstnerleksikon: https://nkl.snl.no/Herleik_Kristiansen
Sør-Troms museum, http://www.stmu.no/Trastadsamlinger/Kunstnere
Lerstang steinalderboplass

Lerstang steinalderboplass er et område i Bergsbygda i Porsgrunn kommune. Området omfatter bygdeborg med hellere, gravfelt med steinsetning og gravhauger. Kulturminnene går 4000 år tilbake.


== Steinsetning og gravhauger ==
Steinsetningen består av åtte oppreiste steinblokker plasser i en sirkel på ca. 9 m i diameter. Sentralt i steinsirkelen finnes en stor rektangulær steinblokk som er flat på toppen. Det er uklart hvilken funksjon steinsettingen har hatt. Steinsettinger som dette ble på folkemunne ofte kalt tingplasser. Det ble antatt at vikingene møttes her for å dømme og vedta lover, men denne tolkningen har ikke holdepunkter i arkeologiske kilder.


== «Slottet» og hellerne ==
«Slottet» er navnet på fjellknausen nord for gravfeltet på Lerstang. Det regnes som en bygdeborg og kan ha vært i bruk fra romertid til folkevandringstid (ca. Kr.f.–570 e.Kr.). Fra knausen er det god utsikt til Eidangerfjorden og omlandet. Det er ikke funnet rester etter forsvarsmurer på toppen, slik det er vanlig på bygdeborger. Men «Slottet» så vanskelig å komme opp til at det ikke er nødvendig å forsterke det med murer. I tillegg er det en forsenkning på toppen som kan ha tjent som vannreservoar.Ved foten av «Slottet» finnes fire hellere. I to av disse er det funnet spor etter bosetning fra steinalderen, blant annet pilspisser i flint, deler av en slipt steinøks og keramikk. Funnene er om lag 4-5 000 år gamle. I hellerne ble det også funnet spor av aktivitet fra jernalderen. Hellerne kan derfor ha vært brukt til keramikkverksted, jernproduksjon og slaktested for husdyr. I tillegg fantes ardspor, noe som tyder på jorda har vært dyrket helt inn under hellerne.


== Referanser ==
Oleg Seleznjov

Oleg Viktorovitsj Seleznjov (russisk: Олег Викторович Селезнёв, født 22. juli 1959, død 6. oktober 2021 i Krasnodar i Russland) var en russisk politiker.


== Karriere ==
Han studerte ved Novotsjerkassk høyere militære kommandoskole for kommunikasjoner (Новочеркасское высшее военное командное училище связи) og tok eksamen i 1980 som offiser med høyere spesialundervisning, med spesialisering som radiokommunikasjonsingeniør. I løpet av tjenesten i de sovjetiske, og senere de russiske væpnede styrker, mottok han Røde stjernes orden i 1987 og Den militære fortjenstorden i 1999. Han tjenestegjorde i KGB og i FSB og ble med tiden generalmajor. Han var en tid første nestsjef for FSB-avdelingen i Krasnodar kraj, og i 2009 ble han leder for FSB-avdelingen i Adygia. Dette vervet innehadde han til juli 2017.Han var medlem av Det russiske føderasjonsrådet i Russlands føderale forsamling fra 2017 til sin død.Seleznjov døde på sykehus i Krasnodar i Russland den 6. oktober 2021 av covid-19, i en alder av 62 år.


== Referanser ==
Nekfallet naturreservat

Nekfallet naturreservat er et område langs elva Neka i Rendalen kommune. Området strekker seg fra fjellet nær tregrensen i øst, ned til fylkesveien langs Finstadåa i vest, med en høydeforskjell på 440 meter. De øvre delene av området ligger i nordboreal vegetasjonssone, mens den nedre fjerdedelen ligger i mellomboreal sone. Sentralt i området renner Neka gjennom en velutviklet bekkekløft fram til Nekfallet, der elva faller bratt ned mot hoveddalen.Verneverdiene er særlig knyttet til bekkekløften og Nekfallet med naturtypene fosserøykskog og fossesprøytsone. Fosserøykskoger er sjeldne, samtidig svært artsrike med flere krevende og truede plantearter.Plante- og dyrelivet er vernet mot skade og ødeleggelse. Motorisert ferdsel er forbudt unntatt på bilvei avmerket på vernekartet. Sykling og riding også forbudt utenom eksisterende veier og stier.


== Referanser ==
Cervini

Cervini er et tribus i hjortefamilien (Cervidae) som omhandler seks slekter med store rødbrune hjortedyr. Sammen med muntjaker og duskhjorter (Muntiacini) utgjør de to tribusene gruppen av ekte hjortedyr (Cervinae), som er én av tre delgrupper i hjortefamilien (Cervidae).
Hannen kalles bukk og hunnen hind eller kolle, mens avkommet kalles kalv. Voksne hanner bærer gevir som felles årlig, etter brunsten. Enkelte bukker kan også kalles kronhjort. Dette er en bukker med et gevir som har minst tre tagger (forgreninger) som danner en «krone» i toppen av hver gevirstang. Betegnelsen er generell for alle bukker med slik krone i tribuset Cervini.


== Inndeling ==
Inndelingen følger IUCN (2021).

Artiodactyla, klovdyr
Artiofabula (klade, ikke navngitt)
Cetruminantia (klade, ikke navngitt)
Ruminantiamorpha (underorden, ikke navngitt)
Ruminantia, drøvtyggere
Pecora (infraorden, ikke navngitt)
Cervidae, hjortefamilien
Cervinae, ekte hjortedyr
Muntiacini, muntjaker og duskhjorter
Cervini, (rødhjorter)
Dama, dåhjorter
Axis, svinehjorter
Rucervus
Elaphurus, davidshjort (monotypisk)
Rusa
Cervus, ekte hjorter
Hydropotinae, vannrådyr (vannhjort)
Capreolinae, andre hjortedyr


== Referanser ==


== Eksterne lenker ==
(en) Cervini hos Fossilworks
David Habel

David Chrystie Habel (1844–1890) var en norsk journalist, skribent og kopist som særlig huskes for sine petiter i Dagbladet i 1880-årene og for sine bidrag til Vikingen og den øvrige vittighetspressen. Noen av petitene er utgitt i bokform.Han var sønn av bryggerimester og overkontrollør Heinrich Habel, og vokste opp i Trondheim. Han tok artium ved Trondheim katedralskole i 1863, og begynte såvidt på et jus-studium før han valgte en levevei som journalist. Fra 1883 hadde han stilling som kopist i Riksrevisjonen.


== Referanser ==
Kjølberget vindkraftverk

Kjølberget vindkraftverk ligger på Kjølberget i Våler kommune i Innlandet.
Det er installert 13 Vestas V150 turbiner på 4,3 MW hver. Rotordiameter 150 meter, tårnhøyde 145 meter.
Total effekt er 55,9 MW. Årsproduksjon er 196 GWh.
Hafslund E-CO og Gudbrandsdal Energi eier 20 % hver. Det tyske Stadtwerke München Erneuerbare Energien eier 60 %.


== Referanser ==


== Kilder ==
«NVE Atlas». Vindkraftverk – utbygd.  Norges vassdrags- og energidirektorat
NVE vindkraftverk
Austri vind
Austri vind: Kjølberget vindkraftverk er åpnet
Liz Clay

Elizabeth (Liz) Clay (født 9. mai 1995) er en australsk friidrettsutøver som konkurrerer i hekkeløp.I 2021 representerte hun landet sitt under Sommer-OL 2020 i Tokyo på 100 meter hekk der hun ikke fullførte i semifinalen.


== Referanser ==


== Eksterne lenker ==
(en) Liz Clay – Olympedia 
(en) Liz Clay – World Athletics 
(en) Liz Clay – Athletics Australia
Lagos Kunga

Lagos Paulo Kunga Kinzimbi (født 20. oktober 1998) er en amerikansk fotballspiller som fra 31. desember 2021 er klubbløs.


== Referanser ==


== Eksterne lenker ==
(en) Lagos Kunga – Major League Soccer 
(en) Lagos Kunga – Transfermarkt 
(en) Lagos Kunga – WorldFootball.net 
(en) Lagos Kunga – Soccerbase.com 
(en) Lagos Kunga – Soccerway 
(no) Lagos Kunga – Norges Fotballforbund 
(en) Lagos Kunga – FBref
Anne Lilleaasen

Anne Kristin Lilleaasen (født 27. april 1965) er en norsk lokalpolitiker som representerer Høyre. I september 2021 ble hun varaordfører i Sunnfjord kommune.Ved stortingsvalget i 2017 ble hun 4. vararepresentant for Sogn og Fjordane i perioden 2017–2021.


== Referanser ==


== Eksterne lenker ==
(no) Offisielt nettsted 
(en) Anne Lilleaasen – kategori av bilder, video eller lyd på Commons 
(no) Anne Lilleaasen hos Stortinget 
(no) Anne Lilleaasen hos Norsk senter for forskningsdata 
(no) Anne Lilleaasen på Facebook
Martin Ellerby

Martin Ellerby (født 22. oktober 1957 i Worksop, Nottinghamshire) er en engelsk komponist.
Ellerby har sin utdannelse fra Royal College of Music, der han studerte under Joseph Horovitz.


== Utvalgte verk ==
Elgar Variations - pliktnummer EM for brassband 2007
Electra - pliktnummer British Open Brass Band Championships 2012
Tristan Encounters
Chivalry


== Referanser ==


== Eksterne lenker ==
(en) Offisielt nettsted 
(en) Martin Ellerby på Discogs 
(en) Martin Ellerby på MusicBrainz 
(en) Martin Ellerby på AllMusic
Frydenhaug gård

Frydenhaug gård er en herregård på Strømsø i Drammen. Eiendommen har siden 1960-tallet vært eid av Drammen kommune. Siden 1974 har Frydenhaug skole holdt til på eiendommen.


== Historie ==
Frydenhaug var opprinnelig en husmannsplass under Austad(Haugen) da den i 1783 ble kjøpt av tollskriver Job Arveschoug som var eier fram til 1796. Fra 1810 til 1846 var den i familien Anchersens eie. Fra 1846 til 1893 var gården eid av grossist Niels Kiær, bror av Hans Kiær. I perioden Niels Kiær var eier ble det foretatt store ombygginger av eiendommen, det var på denne tiden det ovalformede park- og hageanlegget ble anlagt. Dekorasjonsmaleren Halldor Hjerleid(1821-1881) ble engasjert til å dekorere hagestuen med norske landskapsbilder. I 1902 ble eiendommen overtatt av skibsassurance direktør Ole Chr. Wikborg. Fra 1941 og fram til 1960-tallet var hovedbygningen eid av familien Friis, seinere ble den overtatt av Drammen kommune, gården ble da tilpasset å huse Drammens offentlige spesialskole som i dag heter Frydenhaug skole.


=== Hovedbygningen ===
Hovedhuset på Frydenhaug ble oppført i tre byggetrinn. Den venstre delen ble reist i 1785 som en etasjers lystgård av tollskriver Job Arveschoug. Hovedbygningen på to etasjer ble oppført av major Peter Falck von Koss, i 1797 sammen med to driftsbygninger. Det tredje byggetrinnet ble utført av Niels Kiær i perioden 1847-48, hovedbygningen ble samtidig modernisert og utvidet med en lav fløy mot øst. Hovedhuset har høy verneverdi og ble nyrestaurert i 2016 for cirka 7,5 millioner kroner.


=== Eiere ===
1783 - Tollskriver Job ArveschougMajor Peter Falck von Koss1810-1846 - Familien Anchersen1846-1893 - Grosser Niels Kiær1902 - Skibsassurance direktør Ole Chr. Wikborg1916-1941 - Finn A. Friis og Karoline f. Kittelsen med åtte barn1941-1943 - Sigrid Friis og Thorstein Refsum1943-1973 - Finn J. Friis(1903-1977)1960-tallet - Drammen kommune1974 - Drammens offentlige spesialskole som i dag heter Frydenhaug skole


==== Kjente personer som har bodd på gården ====
Utenriksminister Erling Wikborg(1894-1992)Forfatter Elisabeth Wikborg Bang


== Skolen ==
Skolen het opprinnelig «Drammen offentlige spesialskole» og ble opprettet i 1959 av kommunene: Drammen, Skoger, Lier og Nedre Eiker i fellesskap. Skolen holdt opprinnelig til i Kirkegaten, senere i Bragerhagen 43 og så Nedre Storgate 46. I 1974 flyttet skolen til Frydenhaug gård, og byttet i den sammenheng navn til Frydenhaug skole. På samme tid sluttet flere kommuner seg til som samarbeidspartnere deriblant: Øvre Eiker, Røyken, Hurum, Svelvik og Sande. Det ble også bygget nye bygninger i hage og parkområdet til klasserom, grupperom, personalrom, gymsal, basseng, skolekjøkken, sløydsaler, formingsrom, fysioterapirom, verksted og fotokopieringsrom. Frydenhaug skole er en barneskole med tilrettelagt undervisning for barn med nedsatt læreevne, den hadde pr. 2020, 85 elever og 110 ansatte.


== Hage og parkområder ==
Park- og hageanlegg i symmetrisk landskapsstil ble anlagt i 1840-årene av Niels Kiær. Kulturminne Id: 155202.


== Referanser ==
Dark Mail Alliance

The Dark Mail Alliance er en organisasjon dedikert til å skape en e-protokoll og -arkitektur med ende-til-ende-kryptering(P2P).Dark Internet Mail Enviroment (DIME) har som mål å være en sikker kommunikasjonskanal for asynkrone meldinger over Internett. Det ble presentert av Ladar Levison og Stephen Watt på DEF CON 8. August 2014.I oktober 2013 kunngjorde Silent Circle og Lavabit et prosjekt for å utvikle en sikrere e-postløsning, og startet en innsamlingsaksjon. The Dark Mail Alliance består av Phil Zimmermann, Jon Callas Mike Janke, og Ladar Levison.


=== Spesifikasjoner ===
Det har vært flere revisjoner av DIME-spesifikasjoner. Den siste revisjonen er presentert som et foreløpig utkast.

Første offentlige revisjon, desember 2014.
Foreløpig utkast, mars 2015.


=== Protokoll ===
Dark Mail Transfer Protocol (DMTP)
Dark Mail Access Protocol (DMAP)


== Se også ==
E-post kryptering
E-post personvern


== Referanser ==


== Eksterne lenker ==
Dark Mail Alliance (nettstedet)
Lennart Hjulström

Lennart Hjalmar Hjulström (født 18. juli 1938, død 4. juli 2022) var en svensk skuespiller og regissør. Han var gift med Gunilla Nyroos, far til  Niklas og Carin Hjulström. Hans far var Filip Hjulström.


== Film og TV ==

1972 – Ett nytt liv (TV; regi)
1972 – Dela lika (TV-serie)
1973 – Krocken (TV; regi)
1975 – Gyllene år (TV-serie) (TV + regi)
1977 – Lära för livet (TV-serie)
1980 – Mördare! Mördare!
1982 – Dom unga örnarna
1983 – Berget på månens baksida (regissør)
1983 – Profitörerna (TV-serie)
1984 – Tryggare kan ingen vara ... (TV-serie)
1985 – August Strindberg: Ett liv (TV-serie)
1985 – Korset (TV-serie)
1985 – Mitt liv som hund
1986 – I lagens namn
1986 – Moa
1987 – Nionde kompaniet
1987 – Komedianter (TV)
1987 – Undanflykten (TV; regi + roll)
1988 – Timmarna med Rita (TV)
1988 – Måsen (TV)
1989 – Tre kärlekar (TV-serie)
1989 –  Täcknamn Coq Rouge
1989 – Husbonden – piraten på Sandön (TV-serie)
1990 – Black Jack
1990 – Från de döda
1990 – Hebriana (TV)
1991 – Den goda viljan (TV-serie)
1991 – Guldburen (TV-serie)
1991 – Oxen
1992 – Kejsarn av Portugallien (TV-serie)
1993 – Indiana Jones äventyr (TV-serie)
1993 – Den ena kärleken och den andra (TV-serie)
1996 – Rusar i hans famn (regissør + manus)
1997 – Beck – Pensionat Pärlan (TV-serie)
1997 – Heta lappar
1998 – Beck – Vita nätter (TV-serie)
1998 – Beck – The Money Man (TV-serie)
1998 – Ivar Kreuger (TV-serie)
1999 – Noll tolerans
2000 – Bildmakarna (TV)
2001 – Reparation
2001 – Livvakterna
2002 – Utanför din dörr
2003 – Den tredje vågen
2003 – Utvecklingssamtal
2003 – Ondskan
2005 – Medicinmannen (TV-serie)
2007 – Predikanten
2008 – Oskyldigt dömd (TV-serie)
2009 – Luftslottet som sprängdes
2011 – Hamilton – I nationens interesse
2012 – Hamilton – Men inte om det gäller din dotter
2012 – Dom över död man
2016 – Tjuvjägaren
2020 – Se upp för Jönssonligan


== Referanser ==


== Eksterne lenker ==
(en) Lennart Hjulström på Internet Movie Database 
(sv) Lennart Hjulström i Svensk Filmdatabas 
(da) Lennart Hjulström på Filmdatabasen 
(da) Lennart Hjulström på danskefilm.dk 
(da) Lennart Hjulström på danskfilmogtv.dk 
(da) Lennart Hjulström på Scope 
(fr) Lennart Hjulström på Allociné 
(en) Lennart Hjulström på AllMovie 
(en) Lennart Hjulström hos The Movie Database
Raúl Baduel

Raúl Isaías Baduel (født 6. juli 1955 i Las Mercedes i Guárico i Venezuela, død 12. oktober 2021 i Caracas) var en venezuelansk politiker, general og forsvarsminister under president Hugo Chávez. 


== Liv og virke ==


=== Baduel som støttespiller av chavismen ===
I 1982 var Baduel en av Hugo Chavez' medgrunnleggere av Movimiento Bolivariano Revolucionario 200 (MBR-200). Andre medgrunnleggere var offiserene Felipe Acosta og Jesús Urdaneta.  Bevegelsens navn henspiller at det på grunnleggelsesdatoen var 200 år etter Simon Bolívars fødsel. 
Hugo Chaves ble valgt til president i 1998, og tiltrådte i 1999. I 2002 ble det gjennomført et kuppforsøk mot ham, men Baduel var med på å slå ned kuppet og gjeninnsette Chavez. Han var den venezuelanske hærs øverstkommanderende fra 2004 til juli 2007. Den 24. juni 2006 ble Baduel dessuten utnevnt til forsvarsminister av Venezuela.


=== Baduel som kritiker av chavismen ===
I 2007 forlot han regjeringen i forbindelse med en kommende folkeavstemning. Chávez hevdet senere at han hadde sparket ham. Baduel ble en viktig anfører av opposisjonen mot Chavez.I 2008 anklaget en militærdomstol ham for påstått økonomisk utroskap i forbindelse med en våpenavtale og arrestert i 2009, noe Baduel beskrev som politisk motivert.  I sin årsrapport for 2010 tok menneskerettighetsorganisasjonen Human Rights Watch frem saken som et eksempel på forfølgelse av politiske motstandere av Venezuelas president.


=== Fengsel, død ===
I mai 2010 ble Baduel dømt til syv år og elleve måneders fengsel. Samtidig fikk han et livsvarig forbud mot å innta ytterligere offentlige verv. Han bedyret fortsatt sin uskyld.Den 13. august 2015 ble han løslatt på prøve etter mer enn seks års fengsel.Kort tid før prøvetiden gikk ut i mars 2017, ble Baduel arrestert igjen den 12. januar.  Han ble anklaget for å ha ledet en gruppe på åtte konspiratorer og planla å gjennomføre et kupp mot Vhavez' etterfølger, president Nicolás Maduro. Han risikerte å bli dømt til ytterligere 25 års fengsel. En rekke andre opposisjonspolitikere ble også arrestert på lignende anklager. Familiemedlemmer av Baduel fordømte at han ble holdt i isolasjon i et underjordisk fengselsanlegg kjent som La Tumba, «gravkammeret», i Caracas siden sent i januar 2018.
I juni 2019 ble han flyttet til høysikkerhetsfengsel i Complejo Militar de Fuerte Tiuna i Caracas.Basuel døde av covid-19 den 12. oktober 2021.


== Referanser ==